'எங்கு உள, உயிர்?' என்று எண்ணி, இணைக் கையால் கிளைத்தது என்ப- அங்கதன் மரம் கொண்டு எற்ற, அளறுபட்டு அழிந்த தானை.	51 தாக்கிய திசைகள்தோறும் தலைத்தலை மயங்கி, தம்மில் நூக்கிய களிறும், தேரும், புரவியும், நூழில் செய்ய, ஆக்கிய செருவை நோக்கி, அமரரோடு அசுரர் போரைத் தூக்கினர், முனிவர், 'என்னை? இதற்கு அது தோற்கும்' என்றார்.	52 எடுத்தது நிருதர் தானை; இரிந்தது குரங்கின் ஈட்டம்; தடுத்தனர், முகங்கள் தாங்கி, தனித் தனி தலைவர் தள்ளி;